### Beslutningstema

Det skal besluttes, om Kommuneplantillæg nr. 121-210, [adresse], Jacobine Jeppesen, skal endelig vedtages.

### Historik

Kommunalbestyrelsen har den 23. februar 2023 besluttet at sende forslag til kommuneplantillægget i offentlig høring. Kommuneplantillægget justerer afgrænsningen af rammeområderne og opdaterer anvendelseskategorierne med de aktuelle forhold og kategorierne i Plandata.dk

### Sagsfremstilling

Forslaget til kommuneplantillægget har været i høring i perioden den 28. februar 2023 til den 25. april 2023. I høringsperioden er der indkommet tre bemærkninger, herunder en fra Miljøstyrelsen. I den efterfølgende dialog med Miljøstyrelsen er forvaltningen kommet frem til at udtage muligheden for etablering af nye tankstationer (benzintanke) i rammeområde 210.11.1. Begrundelsen er, at rammeområdet inkl. den eksisterende tankstation på nuværende tidspunkt er delvist beliggende inden for indsatsområde for grundvandsbeskyttelse og indvindingsoplandet til Højer Vandværk. Fortsat drift af den eksisterende tankstation er lovlig anvendelse. De øvrige bemærkninger giver ikke anledning til ændringer i planen.

Bemærkningernes indhold og forvaltningens bemærkninger hertil fremgår af bilag.

Der foretages redaktionelle rettelser i kommuneplantillægget.

Parallelt med kommuneplantillægget behandler Teknik- og Miljøudvalget den endelige vedtagelse af lokalplanen for Højer by. Efter Planlovens hieraki, må der ikke vedtages en lokalplan, før der foreligger en godkendt kommuneplanramme. Dette skyldes, at en lokalplan ikke må være i modstrid med kommuneplanens rammer og retningslinjer

### Lovgrundlag

Planlov

Miljøvurderingslov

### Fagchefen for Plan og Udvikling indstiller,

at kommuneplantillægget endelig godkendes, og

at indstillingen videresendes til Økonomiudvalget og Kommunalbestyrelsen.

### Beslutning

Indstillingen anbefales.